TIEDOTE

Kesäkuu 2023

Kansanlähetyspäiville Ryttylään 7. – 9. heinäkuuta odotetaan jälleen runsaasti kaiken ikäisiä juhlavieraita. Ohjelmassa on Raamatun opetusta, musiikkia, esittävää taidetta, mielenkiintoisia keskusteluja sekä lähetystyön ajankohtaisia kuulumisia. Tapahtuman teemana on *Tässä olen – lähetä minut.* Viikonlopussa on omat ohjelmat lapsille, junioreille, nuorille sekä aikuisille.

Kansanlähetyksessä on jo reilun vuoden ajan valmistauduttu viikonloppuun. Tapahtuma- ja mediatuottaja **Tode Jurvanen** kertoo, että ohjelma on valmis ja juhla-alue alkaa olla kunnossa.
–Kansanlähetysopistolla on erinomaiset puitteet kokoontua tällaiseen kesäjuhlaan. Tänäkin kesänä Lähetyskeskuksessa saa hyvän hengellisen sisällön lisäksi virkistystä kaikille aisteille. Ruokatorilla on valinnan varaa. Siellä on viisi eri ruokamyyjää ja useita kahvila- ja välipalapisteitä kuten esimerkiksi *Donkin oma herkkukoju*, Jurvanen kertoo.

Kansanlähetyspäivien ulkomaiset vieraat tulevat Etiopiasta ja Uudesta-Seelannista. Maailman suurimman luterilaisen kirkon, yli kymmenen miljoonan jäsenen Mekane Yesus -kirkon presidentti **Yonas Yigezu** puhuu ohjelmassa lauantaina aamupäivän kanavalla aiheesta *Onko lähetystyöllä tulevaisuutta*. Iltapäivällä hän on yksi *Raamattuopetustrilogian* opettajista aiheenaan *usko*. Hänen jälkeensä trilogiassa opettavat *toivosta* apulaislähetysjohtaja **Teijo Peltola** ja *rakkaudesta*linjavastaava **Laura Järvinen**.

Muusikko **David Lyle Morris** saapuu Kansanlähetyspäiville muutaman vuoden tauon jälkeen Uudesta-Seelannista. Hän on esiintynyt ensimmäistä kertaa Suomessa Nuorten kesässä Alavudella vuonna 1994 ja on tuttu kasvo useissa Kansanlähetyksen tapahtumissa. David Lyle Morris esiintyy ohjelmassa sunnuntai-iltapäivällä*.*

Lähetysjohtaja **Daniel Nummelan** *Polttopiste*-puhe kuullaan lauantaina kello 13.00 alkaen. ***Kaiken ikäisten lähetysjuhlassa*** k**ello 16.30,** siunataan uudet ja uusille työkausille lähtevät lähetystyöntekijät. Lähetystyöntekijöistä matkaan ovat lähdössä **Laura** ja **Antti** sekä **Vilmalotta** maahanmuuttajatyöhön Espanjaan, **Miia** ja **Mikko** Lähi-itään, **Asako** ja **Lauri Palmu** sekä **Johanna** ja **Shuhei Yamaguchi** Japaniin, **Heidi** ja **Markus** pakolaistyöhön Kreikkaan sekä **Mikko Tiira** asiantuntija- ja koulutustehtäviin Etu-Aasiaan ja Venäjälle.

Lauantain iltakonsertissa esiintyy **Exit**. Tilaisuudessa on esirukouspalvelu.

Sunnuntaina aamupäivällä kokoonnutaan jumalanpalvelukseen, jossa saarnaa **Mika Lehtinen**. Liturgina toimii **Sakari Kalliomaa**. Päivät päättyvät kello 13.00 alkavaan kiitosjuhlaan, jossa **Eero Junkkaala** opettaa aiheesta *Jumalan edestä lähetettynä*. Tilaisuudessa esiintyvät David Lyle Morris sekä taikuri **Miika Korkatti**.

Kansanlähetyspäiviä voi seurata myös radiosta ja verkosta. Kansanlähetyspäivät ovat kuunneltavissa Radio Patmoksen valtakunnallisilla taajuuksilla, nettiradiossa sekä juhla-alueella taajuudella 107 MHz, lyhytaikaisella luvalla toimivalla radiotaajuudella. Sen kuuluvuus on noin 60 kilometriä. Kansanlähetyspäivien juhlaohjelmaa voi seurata uudelta Kansanlähetysmedia sivustolta sekä Kansanlähetyksen YouTube-kanavalta.

Lue lisää täältä: https://kansanlahetyspaivat.fi/